**Karl Feodorovich Rozental** (ruscha: *Карл Фёдорович Розенталь*; 27-iyul 1890-yil – 1983-yil 15-noyabr) – sovet inqilobchisi va sovet hukumati amaldori, 1919-yilda Litva Sotsialistik Sovet Respublikasi va Belorussiyada pochta va telekommunikatsiyalar boʻyicha xalq komissari (yaʼni vazirlar mahkamasidagi bir lavozim) boʻlib ishlagan.

Yoshlik
-------

Rozental 1890-yil 27-iyulda Rigada tugʻilgan. Uning otasi mebel fabrikasida nazoratchi boʻlib ishlagan. Dvinskdagi *Realschuleni* va Rozental kechki texnik kurslarida taʼlim olgan. 1907-yilda Transkaspiy temir yoʻlida ishlay boshladi. 1912-yil iyun oyidan boshlab u Toshkentda boʻlib xalq qoʻzgʻolonlariga qoʻshilgan. Qoʻzgʻolon bostirilgach Rozental taxminan bir yil davom etgan tergovga mahkum qilindi. Shundan soʻng u uzoq vaqt davomid politsiya nazoratiga olindi.

Jahon urushi va inqilob
-----------------------

Birinchi jahon urushi boshlanganda 1914-yil iyul oyida birinchi Turkiston telegraf diviziyasi tarkibida Gʻarbiy frontga joʻnatilgan. 1917-yil fevral inqilobidan soʻng Slutskdagi inqilobiy harakatda faol ishtirok eta boshlagan. 1917-yil may oyida u Rossiya sotsial-demokratik ishchi partiyasiga (bolsheviklar) qoʻshildi. U 1917-yil 3-martda shahar Ishchilar va askarlar sovetiga saylangan va sovet raisi boʻlib ishlagan (u bu lavozimni 1918-yil martigacha, Slutsk nemis ishgʻoliga oʻtkazgunga qadar egallab kelgan). Rozental 1918-yil iyulidan Qizil Armiyada xizmat qildi. 1918-yil avgustda u Smolensk okrugi pochta va telegraflar komissari boʻlgan va oʻsha yilning dekabr oyida Gʻarbiy frontning aloqa komissari lavozimiga tayinlangan.

Xalq komissari
--------------

1919-yil yanvar oyida Belorussiya Sotsialistik Sovet Respublikasi tashkil etilganda, Rozental pochta va telegraflar xalq komissari lavozimiga tayinlangan. 1919-yil 27-fevralda Litva va Belorussiya Sotsialistik Sovet Respublikasi tashkil etilganda, Rozental yangi respublikaning pochta va telegraf xalq komissari etib tayinlangan. Litva va Belorussiya Kommunistik partiyasi Markaziy Qoʻmitasi aʼzoligiga nomzod boʻlgan. 1919-yil mart oyida Moskvada boʻlib oʻtgan Rossiya Kommunistik partiyasining (bolsheviklar) 8-s’ezdida Litva va Belorussiya Kommunistik partiyasi delegatsiyasi tarkibida boʻlgan.

Turkistonga qaytish
-------------------

1920-yil 3-noyabrda Turkiston fronti aloqa boʻlimi boshligʻi etib tayinlandi. 1921-yil mart oyidan boshlab Turkiston ASSR (keyinroq Oʻzbekiston SSR)da yashagan.

Keyingi karyerasi
-----------------

1930-yil mart oyida SSSR xalq xoʻjaligi oliy kengashi Prezidiumining ilmiy kotibi etib tayinlandi. 1931-yil mart oyida u SSSR Davlat reja qoʻmitasining aʼzosi etib tayinlandi. 1939-yildan 1951-yilgacha nafaqaga chiqqunga qadar Rozental Sovet Ittifoqi Ichki ishlar vazirligida mudofaa inshootlarini qurish boʻyicha Bosh taʼminot boshqarmasi boshligʻi boʻlib ishlagan. Rozental 1983-yil 15-noyabrda vafot etdi.

Manbalar
--------

1. 1 2 3 4 5 6 7 8 9 10  1 yanvarya 1919 goda: vremennoe raboche-krestyanskoe sovetskoe pravitelstvo Belorussii : dokumenti i materiali. Limarius, 2005. p. 181
2. 1 2 3 4 5 6 7 8 9  Razental Karl Fyodaravіch. Ensiklapediya gіstoriі Belarusі; T. 6. Kn. 1. – S. 85
3. ↑  Vadim Andreevich Krutalevich. *Rozhdenie Belorusskoĭ Sovetskoĭ Respubliki: provozglashenie respubliki : razvertyvanie nat︠s︡ionalʹno-gosudarstvennogo stroitelʹstva : noi︠a︡brʹ 1918-fevralʹ 1919 g*. Nauka i tekhnika, 1979. p. 160
4. ↑  Vadim Andreevich Krutalevich*. Ocherki istorii gosudarstva i prava Belarusi*. Pravo i ėkonomika, 2007 — 124 bet. ISBN 978-985-442-395-1.
5. ↑  *Белорусская ССР, краткая энциклопедия: История. Общественный и государственный строй. Законодательство и право. Административно-территориальное устройство. Населенные пункты. Международные связи*. Белорус. сов. энциклопедия, 1979 — 359 bet.
6. ↑  Spravochnik po istorii Kommunisticheskoy partii i Sovetskogo Soyuza 1898–1991. Kommunisticheskaya partiya Litvi i Belorussii
7. 1 2  *Lietuvos Komunistụ partijos istorijos apybraiža: 1887-1920*. Mintis, 1971. pp. 426-427